Andre Agassi

Andre Kirk Agassi (* 29. apríl 1970, Las Vegas, Nevada) je bývalý americký profesionálny tenista. Získal niekoľko grandslamových víťazstiev – Wimbledon 1992, US Open 1994, 1999, Australian Open 1995, 2000, 2001, 2003 a French Open 1999. V tíme USA trikrát vyhral Davis Cup – 1990, 1992, 1995. V roku 1996 získal na olympiáde v Atlante zlatú medailu.  

V roku 1997 išla Agassiho kariéra dole vodou. Jeho zranenie zápästia sa znovu objavilo a počas roka odohral iba 24 zápasov. V tom čase začal užívať metamfetamín, údajne na naliehanie priateľa, čo neskôr priznal vo svojej autobiografii "Open: An Autobiography". Neprešiel v teste ATP na drogy, ale napísal list, v ktorom tvrdil, že kamarát mu dal nápoj vypiť. ATP mu odpustilo trest a zmenilo ho na varovanie. V autobiografii Agassi pripustil, že list bol vymyslený, avšak potom prestal s drogami. V tom čase bol Agassi tiež v neúspešnom manželstve s herečkou, modelkou Brooke Shieldsovou a stratil o hru záujem. Nezískal žiadne tituly najvyššej úrovne a v rebríčku ATP klesol 10. novembra 1997 na miesto č. 141. 

Po tvrdom tréningu v roku 1998 (a rozvode v 1999) sa mu podarilo vrátiť sa do tenisového neba. Agassi bol prvý hráč, ktorý vyhral všetky štyri turnaje Grand Slam na troch rôznych povrchoch (tvrdý povrch, antuka a tráva) a posledný Američan, ktorý vyhral French Open (v roku 1999) a Australian Open (v roku 2003). 

Na sklonku svojej profesionálnej kariéry bol v tieni svojho slávnejšieho a mladšieho krajana Peta Samprasa. 

S profesionálnym tenisom skončil 3. septembra 2006 po neúspechu v US Open.

V roku 2001 si zobral bývalú tenistku Steffi Grafovovú, s ktorou má dve deti.

Finálové účasti na turnajoch ATP (94)

Dvojhra - výhry (60)

Dvojhra - prehry (30)

Štvorhra - výhry (1)

Štvorhra - prehry (3)

Externé odkazy 

Tenisti USA
Olympionici USA
Olympijskí víťazi v tenise
Víťazi Australian Open
Víťazi French Open
Víťazi Wimbledonu
Víťazi US Open
Filantropi
Osobnosti USA asýrskeho pôvodu
Osobnosti USA arménskeho pôvodu
Športovci arménskeho pôvodu
Osobnosti z Las Vegas